|  |  |
| --- | --- |
| MÄÄRUS | EELNÕU |
| Vohnja | 19. juuni 2024 nr  |
|  |  |

Kadrina Keskkooli põhimääruse RT IV 22.06.2012,15)

ja Vohnja Lasteaed-Algkooli põhimääruse“

(RT IV, 22.06. 2012,17) muutmine

Määrus kehtestatakse Kadrina Vallavolikogu 17. detsembri 2010. a määruse nr 22 „Kadrina Keskkooli põhimäärus“ § 21 lõike 1, Kadrina Vallavolikogu 17. detsembri 2010. a määruse nr 24 „Vohnja Lasteaed-Algkooli põhimäärus“ § 24, Kadrina Vallavolikogu 15. mai 2024 määrusega nr 29 kehtestatud „Kadrina valla munitsipaalkoolide hoolekogu moodustamise korra ja töökorra“ § 3 lõike 1, § 11, § 12 lõigete 1 ja 2 ning haldusmenetluse seaduse paragrahvi 64 lõike 1 alusel

**§ 1. Kadrina Vallavolikogu 17. detsembri 2010. aasta määruse nr 22 „ Kadrina Keskkooli põhimäärus“ muutmine**

Kadrina Vallavolikogu 17. detsembri 2010. aasta määruses nr 22 „Kadrina Keskkooli põhimäärus“

tehakse järgmised muudatused:

1) paragrahvi 15 lõige 2 muudetakse järgmises sõnastuses:

„§ 15 (2) Kadrina Keskkooli hoolekogusse kuuluvad volikogu esindaja, õpilaste esindaja, kaks õppenõukogu esindajat, kellest üks esindab põhikooli ja teine gümnaasiumi osa õpetajaid, põhikooli iga kooliastme kohta üks vanemate esindaja ning gümnaasiumi astme kohta üks vanemate esindaja. Hoolekogu koosseisu kuulub kaks vilistlaste ja üks kooli toetavate organisatsioonide esindaja“;

2) paragrahvi 15 lõike 3 esimene lause tunnistatakse kehtetuks;

3) paragrahvi 15 lõige 6 tunnistatakse kehtetuks.

**§ 2. Kadrina Vallavolikogu 17. detsembri 2010. a määruse nr 24 „Vohnja Lasteaed-Algkooli põhimäärus“ muutmine**

Kadrina Vallavolikogu 17. detsembri 2010. a määruses nr 24 „Vohnja Lasteaed-Algkooli põhimäärus“ tehakse järgmised muudatused:

1) paragrahvi 18 lõikes 3 tunnistatakse kehtetuks esimene lause sõnastuses “Hoolekogu moodustab ja selle koosseisu kinnitab vallavalitsus iga nelja aasta tagant kooli direktori ettepanekul“;

2) paragrahvi 18 lõige 6 tunnistatakse kehtetuks.

**§ 3. Määruse jõustumine**

Määrus jõustub kolmandal päeval pärast Riigi Teatajas avaldamist.

(allkirjastatud digitaalselt)

Madis Viise

vallavolikogu esimees

Seletuskiri määruse eelnõule

**Kadrina Keskkooli põhimääruse RT IV 22.06.2012,15) ja Vohnja Lasteaed-Algkooli põhimääruse“ (RT IV, 22.06. 2012,17) muutmine**

Esitatud määruse eelnõuga viiakse Kadrina Keskkooli ja Vohnja Lasteaed-Algkooli põhimäärused kooli hoolekogu puudutavas osas vastavusse Kadrina Vallavolikogu poolt 15. mail 2024 kehtestatud määrusega nr 29“ Kadrina valla munitsipaalkoolide hoolekogu moodustamise kord ja töökord“ .

Eelnõu koostamisel on järgitud põhikooli-ja gümnaasiumiseaduses ja koolieelse lasteasutuse seaduses kooli põhimäärust reguleerivaid sätteid.

Koolide põhimäärustest tulenevalt muudab kooli põhimäärust volikogu.

Marika Mardõkainen

vallasekretär